বিজেপির SIR-এ নাম বাদ তত্ত্বে, শমীকের জবাব ‘আমি টিয়া পাখি নিয়ে বসে নেই’

ওয়েবডেস্ক- বিজেপির (BJP) দাবি মতো SIR-এর এক কোটি নাম বাদ পড়বে কী না? আমি কী করে বলব? আমি তো টিয়াপাখি নিয়ে বসে নেই। শনিবার দুপুরের পর বর্ধমানে (Burdwan) এসে একথা বলেন বিজেপি রাজ্য সভাপতি শমীক ভট্টাচার্য (BJP State President Shamik Bhattacharya) । তিনি আরও বলেন, নির্ভুল ভোটার তালিকা তৈরির দায়িত্ব নির্বাচন কমিশনের। তারা খসড়া তালিকা বার করবেন ৯ তারিখ। তারপর অ্যাডিশন – ডিলিশন শুরু হবে। তখন দেখা যাবে কী হয়? এদিম শমীক দলীয় একটি সভায় যোগ দিয়েছেন। সেখান থেক পশ্চিম বর্ধমান জেলায় দলীয় কর্মসূচিতে যোগ দেবেন।

শান্তনু ঠাকুর বলেছেন, ধরপাকড় মানেই ডিটেনশন। তা নিয়ে শমীক বলেন, তিনি দলের মন্ত্রী। এ নিয়ে আমি আর কিছু বলতে চাই না।

আরও পড়ুন- SIR নজরদারিতে বৈঠকে বিশেষ পর্যবেক্ষক সুব্রত গুপ্ত

তিনি অভিযোগ করেন, বিএলওদের চাপ দেওয়া হচ্ছে। পার্টি অফিসে, ক্লাব ঘরে বসতে বলা হচ্ছে। আক্রমণ, অসহযোগ করা হচ্ছে রাজ্য সরকারের পক্ষ থেকে। বিএলওদের সুরক্ষার দায়িত্ব কমিশনের। এই নিয়ে আমরা আগামী সপ্তাহে আবার যাচ্ছি।

সুব্রত গুপ্ত সহ ১২ জন রোল অবজারভারকে দায়িত্ব দেওয়া প্রসঙ্গে এই কথাগুলি বলেন শমীক। তিনি বলেন, তৃণমূল তো এসআইআর হবে না বলেছিল। তবে আবার ক্যাম্প করছে কেন?

উল্লেখ্য, এ পর্যন্ত রাজ্যে মোট ২৭ লক্ষ ৭১ হাজার ভোটারের নাম বাদ গেছে, মৃত প্রায় ১৫ লক্ষ, নিখোঁজ ২.৬১ লক্ষ, স্থানান্তরিত ৮.৮৮ লক্ষ এবং ডুপ্লিকেট ভোটার ৫৮,১৬৪। ভোটার তালিকার ডিজিটাইজেশনেও পশ্চিমবঙ্গ শীর্ষে, সম্পন্ন হয়েছে ৮৭.৯১% কাজ, যা ৬ কোটি ৭৩ লক্ষের বেশি তথ্য। খসড়া তালিকা প্রকাশের পর মৃত, স্থানান্তরিত, নিখোঁজ ও ডুপ্লিকেট ভোটারের পৃথক তালিকাও প্রকাশ করা হবে বলে জানানো হয়েছে।

দেখুন আরও খবর-